જિલ્લામાં જળ સંચય અભિયાન પુરુ થયા બાદ ઘઉંના ઓથે ચીલ પાણી પીવે તેવો ઘાટ જિલ્લામાં સર્જાયો છે. સરકારે મોટા ઉપાડે જળ સંચય અભિયાન ચલાવ્યું તેમાં સિંચાઈ વિભાગે અરવલ્લી જિલ્લામાં લક્ષાંક કરતાં વધુ કામગીરી કરી વાહવાહી મેળવી લીધી હતી. પરંતુ સિંચાઈ વિભાગ અને ખાણ ખનિજ વિભાગની ગેરકાયદેસર ખોદકામ કરનારાઓ ઉપર ધ્યાન ન રાખતા કરોડોની ખનિજ ચોરી થઈ હોવા છતાં બંને વિભાગો પાસે બિનઅધિકૃત ખોદકામ અંગેની એક પણ ફરિયાદ ન આવી હોવાનો સંલગ્ન વિભાગોના અધિકારીઓએ નન્નો ભણ્યો હતો.